SK
C 160/38
Úradný vestník Európskej únie
5.5.2023
7.
Zmluvné strany súhlasia s tým, že v prípade vypovedania zmluvy zo strany Štátnej pokladnice je poplatok zaplatený za práva na využívanie ťažobných pozemkov uvedený v § 7 ods.
1 nevratný. 8.
Štátna pokladnica si vyhradzuje právo požadovať náhradu škody vo výške presahujúcej výšku zmluvnej pokuty podľa všeobecných podmienok, pokiaľ je výška škody spôsobenej Štátnej pokladnici vyššia ako zmluvná pokuta. § 11 1.
Zmluvné strany poskytli na účely korešpondencie tieto kontaktné údaje: 1.
Štátna pokladnica: Ministerstwo Kimatu i Środowiska [Ministerstvo pre otázky klímy a životného prostredia], ul. Wawelska 52/54, 00-922 Warszawa; 2. držiteľ povolenia na využívanie ťažobných pozemkov: (adresa). 2.
Zmluvné strany majú povinnosť bezodkladne sa navzájom písomne informovať o akýchkoľvek zmenách kontaktných údajov uvedených v odseku 1.
Pri takejto zmene sa nebude vyžadovať vypracovanie prílohy k zmluve.
Korešpondencia zaslaná na najnovšiu adresu, ktorú poskytla zmluvná strana, sa bude považovať za riadne doručenú. 3.
Každá zmluvná strana doručí korešpondenciu druhej zmluvnej strane osobne, kuriérskou službou alebo doporučeným listom na najnovšie kontaktné údaje, ktoré poskytla zmluvná strana. 4.
Doporučené listy zaslané na najnovšiu adresu, ktorú poskytla zmluvná strana, a vrátené poštou alebo kuriérskou spoločnosťou, pretože adresát si ich nestihol včas vyzdvihnúť, sa považujú za riadne doručené po uplynutí štrnástich dní od prvého pokusu o doručenie. § 12 1.
Zmluvné strany nie sú zodpovedné za nesplnenie povinností podľa zmluvy z dôvodu vyššej moci, ak možno dokázať, že škoda spôsobená vyššou mocou mala vplyv na nesplnenie povinností.
Za „vyššiu moc“ sa považuje vonkajšia udalosť, ktorú zmluvné strany nemohli predpovedať ani jej nemohli zabrániť, ktorá bráni vykonávaniu zmluvy ako celku alebo jej časti, trvalo alebo na určitý čas, ktorú zmluvná strana nemohla zmierniť uplatňovaním náležitej starostlivosti a ktorá nebola výsledkom chýb alebo nedbanlivosti poškodenej zmluvnej strany. 2.
V prípade vyššej moci zmluvné strany bezodkladne podniknú všetky nevyhnutné kroky s cieľom dohodnúť sa na ďalšom postupe v súvislosti so vzniknutou situáciou.
§ 13 Držiteľ povolenia na využívanie ťažobných pozemkov môže podať písomnú žiadosť o predĺženie platnosti zmluvy ako celku alebo jej časti, bez písomného požiadania je žiadosť neplatná.
§ 14 V prípade vypovedania zmluvy nemá držiteľ povolenia na využívanie ťažobných pozemkov nárok na odškodnenie zo strany Štátnej pokladnice za zvýšenie hodnoty predmetu práv na využívanie ťažobných pozemkov.
§ 15 Spory, ktoré vznikli v dôsledku zmluvy, bude riešiť všeobecný súd s územnou pôsobnosťou podľa sídla Štátnej pokladnice.
§ 16 Táto zmluva sa riadi poľským právom, najmä ustanoveniami Zákona o geologickom a banskom práve a Občianskeho zákonníka.